Arizona Coyotes

Arizona Coyotes on yhdysvaltalainen ammattilaistason jääkiekkoseura, jonka kotikaupunki on Phoenixin metropolialueella sijaitseva Glendale. Arizona Coyotes kuuluu NHL:n Läntisen konferenssin Keskiseen divisioonaan. Seura siirtyi Arizonaan vuonna 1996 Winnipeg Jetsin myynnin myötä. Arizona Coyotes tunnettiin vuosina 1996–2014 nimellä Phoenix Coyotes.

Organisaatio (entinen Jets mukaan lukien) on NHL:n vanhin, joka ei ole ikinä pelannut Stanley Cupin loppuotteluissa. Coyotesin merkittävin saavutus on kaudelta 2011–2012, jolloin joukkue selvisi konferenssin loppuotteluihin asti. Niissä Coyotes kuitenkin hävisi Los Angeles Kingsille otteluvoitoin 4–1. Coyotes on kärsinyt 2000-luvulla talousongelmista, alhaisista katsojaluvuista ja useista omistajanvaihdoksista. Esitettyjen arvioiden mukaan myös NHL:n pelaajayhdistys NHLPA on tyytymätön joukkueen toimintaan. Seuran nykyiset omistajat ovat miljardööri Alex Meruelo ja liikemies Andrew Barroway.

Arizona Coyotes pelaa kotiottelunsa 17 125 katsojan Gila River Arenalla. Seuran maskotti on kojootti nimeltä Howler.

Vaikeudet

Kotihalli 
Tammikuussa 2022 uutisoitiin, että Arizona Coyotes on muuttamassa kaudelle 2022–2023 paikallisen yliopistojoukkueen syksyllä 2022 valmistuvalle areenalle jonka yleisökapasiteetti on 5 000 henkeä.

Coyotesin on tarkoitus olla vuokralla yliopiston areenalla siihen asti, kunnes se saa rakennusluvat omalle uudelle kotiareenalleen. Eri lähteiden mukaan kyse on käytännössä 3–4 vuoden vuokra-ajasta.

Tilanteen taustalla on Glendalen kaupungin turhautuminen Coyotesin tapaan hoitaa asioita. Joulukuussa 2021 kaupunki uhkasi häätää seuran kotiareenaltaan, missä se on vuokralla. Joukkueella oli rästissä osavaltio- ja kaupunkiveroja yli miljoonan dollarin edestä. Aiemmin kesällä 2021 Glendale oli ilmoittanut, ettei se jatka hallin vuokrasopimusta seuran kanssa kuluvan kauden jälkeen.

Seura joutuisi yliopiston sääntöjen vuoksi tekemään uudelle areenalle mittavat remontit rakentaakseen itselleen pukuhuone- ja harjoittelutilat. Hallin kapasiteetti saattaisi remonttien seurauksena pudota jopa 3 200:aan henkeen. Se olisi vain murto-osa NHL:n toiseksi pienimmästä hallista, Winnipeg Jetsin 15 000 hengen hallista.

Lisäksi tammikuussa 2022 oli vielä epäselvää, missä Arizona kaudella 2022–2023 harjoittelee, sillä seuralla ei ole omaa harjoituskeskusta ja yliopiston uudella areenalla on yliopisto- ja NHL-jääkiekon ohella paljon muutakin ohjelmaa.

Väärinkäytökset 
Coyotes on myös viivytellyt pelaajille kuuluvien bonuksien maksamista. Lisäksi seura on kiristänyt sen alihankkijoilta. Myös seuran työntekijöitä kohdeltu kaltoin sekä ahdisteltu seksuaalisesti.

Seuraa on myös rangaistu ankarasti, koska se rikkoi sääntöjä NHL:n varaustilaisuuden testeihin liittyen.

Joukkue kaudella 2022–2023

Joukkueenjohto 
 Päävalmentaja: Andre Tourigny 
 Apuvalmentaja: Mario Duhamel 
 Apuvalmentaja: John Madden 
 Apuvalmentaja: Cory Stillman 
 Maalivahtivalmentaja: Corey Schwab 
 Videovalmentaja: Hunter Cherni 
 Fysiikkavalmentaja: Mitch Stewart 
 Apufysiikkavalmentaja: Ryan Wysocki 
 Kehitysvalmentaja: Nathaniel Brooks 
 Kehitysvalmentaja: Kurtis Foster 
 Kehitysvalmentaja (Maalivahtdit): Charles McTavish 
 Kehitysvalmentaja: Jeff Shantz 
 Taitovalmentaja: Kyle Bochek 
 Luisteluvalmentaja: Lars Hepso 
 Huoltopäällikkö: Tony Silva 
 Huoltopäällikkö: Stan Wilson 
 Toimitusjohtaja: Bill Armstrong 
 Apulaistoimitusjohtaja: John Ferguson jr. 
 Toimitusjohtajan neuvonantaja: Larry Pleau 
 Jääkiekkotoimminnanjohtaja: David Ludwig 
 Pelaajakehitysjohtaja: Lee Stempniak 
 Analytiikanjohtaja: Matt Perri 
 Ammattilaisten kykyjenetsinnänjohtaja: Alan Hepple 
 Euroopan kykyjenetsinnänjohtaja: Brett Stewart 
 Amatöörien kykyjenetsinnänjohtaja: Darryl Plandowski

Logot

Arizona Coyotes kausi kaudelta

Maineikkaita Coyotesissa ja sitä edeltäneessä Winnipeg Jetsissä pelanneita

Jäädytetyt numerot 
 7 Keith Tkachuk, numero jäädytetty 23. joulukuuta 2011
 9 Bobby Hull, numero jäädytetty 19. helmikuuta 1989; tosin numero sulatettiin kaudeksi 2005–2006 Hullin omasta pyynnöstä, jotta hänen poikansa Brett saisi käyttää sitä.
 10 Dale Hawerchuk, numero jäädytetty 5. huhtikuuta 2007
19 Shane Doan numero jäädytetty 24. helmikuuta 2019
 25 Thomas Steen, numero jäädytetty 6. toukokuuta 1995
 27 Teppo Numminen, numero jäädytetty 30. tammikuuta 2010
 49 Leighton Accardo, numero jäädytetty 17. huhtikuuta 2021; Leighton Accardo ei koskaan pelannut Coyotesin organisaatiossa, mutta pelasi seuran tukemassa Arizona Kachinas -junioriohjelmassa, oli Coyotesin fani, ja allekirjoitti yhden päivän sopimuksen seuran kanssa vuonna 2019, ennen kuin kuoli yhdeksän vuoden ikäisenä syöpään 24. marraskuuta 2020.
 97 Jeremy Roenick, numero jäädytetty 9. helmikuuta 2012
 99 Wayne Gretzky, numero jäädytetty koko liigan laajuisesti 6. helmikuuta 2000

Hockey Hall of Fame -pelaajat 
Dale Hawerchuk
Bobby Hull
Teemu Selänne

Kapteenit 
Keith Tkachuk, 1996–2001
Teppo Numminen, 2001–2003
Shane Doan, 2003–2017
Oliver Ekman-Larsson, 2018–

Lähteet

Aiheesta muualla 

 Joukkueen kotisivut
 suomalaiset Phoenix Coyotes pelaajat, nhlfinns.com